### Č. sp.: ŽP 2015/00188-9-MK Bardejov 30.03.2015

###

R o z h o d n u t i e

## Mesto Bardejov ako príslušný orgán štátnej správy v prvom stupni vo veciach ochrany prírody podľa § 2 písm. f) zákona č. 416/2001 Z.z. o prechode niektorých pôsobností z orgánov štátnej správy na obce a na vyššie územné celky v znení neskorších predpisov a § 69 ods.1 písm. d) a f) zákona č. 543/2002 Z.z. o ochrane prírody a krajiny v znení neskorších predpisov (ďalej len „zákon o ochrane prírody“), na základe písomnej žiadosti **Východoslovenskej vodárenskej spoločnosti, a.s., závod Bardejov, Duklianska 3, 085 64 Bardejov,** zo dňa 15.01.2015, podľa § 47 ods. 3, § 48 ods. 1 a § 82 ods. 11 zákona o ochrane prírody, v súlade s § 46 zákona č. 71/1967 Zb. o správnom konaní v znení neskorších predpisov

1. **z a m i e t a  ž i a d o s ť**

v časti, tkajúcej sa výrubu **3 ks drevín**, druh: **2 ks smrek obyčajný** (Picea abies) s obvodmi kmeňov 135 cm a 135 cm, meranými vo výške 130 cm nad zemou, rastúcich na pozemku parcelné číslo **CKN 4987/1**, druh pozemku: zastavané plochy a nádvoria, v kat. území Bardejov a **1 ks hruška obyčajná** (Pyrus communis L.) s obvodom kmeňa 110 cm, meraným vo výške 130 cm nad zemou, rastúca mimo zastavaného územia mesta, na pozemku parcela EKN číslo 5494/1.

## **II.  v y d á v a s ú h l a s**

podľa § 47 ods. 3 zákona o ochrane prírody, žiadateľovi na **výrub 28 ks drevín** rastúcich v katastrálnom území Bardejov, s obvodmi kmeňa meranými vo výške 130 cm nad zemou a to:

- na pozemku v zastavanom území mesta, parcelné číslo **CKN 3451/1**, druh pozemku: zastavané plochy a nádvoria: **9 ks smrek obyčajný** (Picea abies) s obvodmi kmeňov 92, 106, 83, 75, 109, 87, 65, 116 a 140 cm,

- na pozemku mimo zastavaného územia mesta, parcelné číslo **CKN 4987/1**, druh pozemku: zastavané plochy a nádvoria: **17 ks topoľ osikový** (Populus tremula L.) s obvodmi kmeňov 240, 360, 375, 230, 320, 240, 360, 195, 150, 310, 300, 190, 330, 210, 260, 260 a 320 cm, **1 ks smrek obyčajný** (Picea abies) s obvodom kmeňa 115 cm a **1 ks brest hrabolistý** (Ulmus minor Mill.) s obvodom kmeňa 190 cm.

# A./

V súlade s § 82 ods. 12) zákona o ochrane prírody, určuje orgán ochrany prírody bližšie podmienky vykonania výrubu, zabezpečujúce ochranu prírody a krajiny:

1) výrub drevín je žiadateľ povinný uskutočniť v období vegetačného pokoja (od 1. októbra do 31. marca),

2) výrub drevín žiadateľ uskutoční po nadobudnutí právoplatnosti tohto rozhodnutia, v termíne do 31. marca 2016,

3) žiadateľ zabezpečí, aby pri výrube nedošlo k ohrozeniu zdravia alebo životov ľudí, k poškodeniu majetku fyzických osôb alebo právnických osôb,

4) žiadateľ zabezpečí, aby nedošlo k poškodeniu drevín, ktoré nie sú určené na výrub,

5) žiadateľ, po výrube drevín, plochy upraví identicky s okolím,

6) vyrúbanú drevnú hmotu žiadateľ vhodným spôsobom odstráni a okolitý terén vyčistí od zvyškov po výrube,

7) za prípadné škody na majetku fyzických osôb alebo právnických osôb, spôsobených pri výrube dreviny, zodpovedá žiadateľ podľa osobitných predpisov.

B./

V súlade s § 48 ods. 1 zákona o ochrane prírody je žiadateľovi uložené uskutočniť náhradnú výsadbu za týchto podmienok:

# vysadiť 60 ks drevín, z toho;

# - na pozemok s parcelným číslom CKN 4987/1, druh pozemku: zastavané plochy a nádvoria, druh: 10 ks jaseň štíhly (Fraxinus excelsior L.), 10 ks javor mliečny (Acer platanoides L.) a 30 ks vŕba biela (Salix alba L.), sadenice budú vysoké min. 1,5 m, s obvodom kmienka min. 5 cm, opatrené opornými kolíkmi,

**-** na pozemok s parcelným číslom CKN 4987/1, druh pozemku: zastavané plochy a nádvoria, druh: **7 ks krušpán vždyzelený** (Buxus sempervirens L.) **a 3 ks dráč thunbergov** (Berberis thunbergii DC.), sadenice budú vysoké min. 50 cm, opatrené oporným kolíkom.

# 2) výsadbu žiadateľ uskutoční vo vegetačnom období (od 1. apríla do 30. septembra) na vlastné náklady, v termíne do 30. septembra 2016 po vykonaní výrubu drevín,

4) žiadateľ zabezpečí starostlivosť o náhradnú výsadbu po dobu 2 rokov odo dňa jej uskutočnenia; v prípade vyhynutia alebo poškodenia náhradnej výsadby vykoná žiadateľ dosadbu,

**5) žiadateľ doručí na MsÚ Bardejov, odd. ŽP doklad o vykonaní náhradnej výsadby, resp. dosadby.**

# Z dôvodov uvedených v § 89 zákona o ochrane prírody a krajiny môže Mesto Bardejov na návrh účastníka konania alebo z vlastného podnetu tento súhlas zmeniť alebo zrušiť.

# Osobitné predpisy, ako aj ostatné ustanovenia zákona zostávajú vydaním tohto súhlasu nedotknuté.

# O d ô v o d n e n i e

 Písomnou žiadosťou zo dňa 15.01.2015, požiadala Východoslovenská vodárenská spoločnosť, a.s., závod Bardejov, Duklianska 3, 085 64 Bardejov, o vydanie súhlasu na výrub 31 ks drevín rastúcich na pozemkoch parcely CKN číslo 3451/1 a 4987/1, druh pozemku: zastavané plochy a nádvoria, v kat. území Bardejov. Žiadosť je podaná podľa § 47 ods. 3 zákona NR SR č. 543/2002 Z.z. o ochrane prírody a krajiny v znení neskorších predpisov. Žiadateľ uhradil správny poplatok v výške 100,- € v hotovosti do pokladnice Mesta Bardejov, podľa zákona č. 145/1995 Z.z. o správnych poplatkoch v znení neskorších predpisov, § 8 ods. 1.

Mesto Bardejov, podľa § 82 ods. 7 zákona č. 543/2002 Z.z. o ochrane prírody a krajiny v znení neskorších predpisov, zverejnilo informáciu o začatí tohto správneho konania, v ktorom môžu byť dotknuté záujmy ochrany prírody a krajiny na webovom sídle Mesta Bardejov od 19.01.2015. V príslušnej lehote od zverejnenia informácie bolo 23.01.2015 doručené Mestu Bardejov písomné potvrdenie záujmu byť účastníkom v začatom správnom konaní od Lesoochranárskeho zoskupenia VLK, 082 13 Tulčík 310 a 26.01.2015 elektronické potvrdenie od Občianskeho združenia Nádej pre Sad Janka Kráľa, Švabinského 20, 851 01 Bratislava.

 Orgán ochrany prírody listom č. ŽP 2015/00188-4-MK zo dňa 31.01.2015 podľa ustanovení § 21 ods. 1 zákona č. 71/1967 Zb. o správnom konaní v znení neskorších predpisov nariadil ústne pojednávania spojené s miestnou obhliadkou v predmetnej veci. Ústne pojednávanie sa uskutočnilo 11.02.2015.

V súlade so žiadosťou bola vykonaná obhliadka drevín a orgán ochrany prírody na základe vyhlášky MŽP SR č. 24/2003 Z.z. vypočítal spoločenskú hodnotu drevín požadovaných na výrub je 32 037,08 €, z toho spoločenská hodnota drevín povolených na výrub je 27 659,16 €. Výpočet s dôvodom výrubu jednotlivých drevín je prílohou tohto zápisu.

Z celkového počtu 31 ks drevín požadovaných na výrub:

- 1 ks dreviny, druh: hruška obyčajná rastie na pozemku parcela EKN číslo 5494/1, ktorá nebola predmetom žiadosti a na ktorú nebol doložený súhlas od vlastníka nehnuteľnosti (Slovenský pozemkový fond, Búdkova cesta 36, 817 47 Bratislava a Slovenská republika – Slovenská správa ciest Bratislava, Miletičova 19, 820 09 Bratislava). Pre vydanie povolenie na výrub dreviny neboli splnené zákonné podmienky.

- 2 ks smrek obyčajný, s obvodom kmeňov 135 a 135 cm, dreviny nejavia žiadne známky poškodenia ani nemajú nepriaznivý vplyv na susediace stavebné objekty, žiadosť o výrub nie je opodstatnená.

- 9 ks smrek obyčajný, rastúcich v intraviláne mesta na pozemku CKN číslo 3451/1, druh pozemku zastavaná plocha a nádvorie, tieto dreviny rastú v ochrannom pásme inžinierskych sieti a prerastajú cez rozvody NN sietí, dôvod výrubu je opodstatnený.

- 17 ks drevín, druh: topoľ osikový, rastúci v mimo zastavanom území mesta, na pozemku parcela CKN 4987/1, druh pozemku zastavaná plocha a nádvorie, ide o krátkoveké dreviny, ktoré presychajú, odumierajú a kostrové konáre padajú na stavebné objekty v areály úpravne vody na Štefánikovej ul., dôvody žiadateľa sú opodstatnené, lebo dreviny ohrozujú majetok a zdravie ľudí.

- 1 ks smrek obyčajný, s obvodom kmeňa 115 cm, rastúci v mimo zastavanom území mesta, na pozemku parcela CKN 4987/1, druh pozemku zastavaná plocha a nádvorie, ide o odumretú drevinu v rozpätí cca 80 %, dôvod žiadosti je opodstatnený.

- 1 ks brest hrabolistý, rastúci v mimo zastavanom území mesta, na pozemku parcela CKN 4987/1, druh pozemku zastavaná plocha a nádvorie, ide o drevinu so zníženou fyziologickou hodnotou v rozsahu cca 50 %, kostrové padajúce konáre ohrozujú majetok a zdravie ľudí, dôvody žiadateľa sú opodstatnené.

 Na konaní sa dohodlo, že náhradná výsadba bude vykonaná na mieste výrubu, v počte 50 ks drevín a 10 ks okrasných krov s tým, že presné druhové zloženie žiadateľ doručí správnemu orgánu dodatočne. Dňa 12.03.2015 elektronickou formou bolo správnemu orgánu doručené druhové zloženie náhradnej výsadby viď výroková časť B/ tohto rozhodnutia.

Za Občianske združenie Nádej pre sad Janka Kráľa, Godrova 3/b, 811 06 Bratislava sa nedostavil zástupca, ale pri potvrdení záujmu byť účastníkom správneho konania požiadal o zaslanie podkladov pred vydaním rozhodnutia, aby sa mohli vyjadriť.

Dňa 13.03.2015 Občianskemu združeniu Nádej pre sad Janka Kráľa a Lesoochranárskemu zoskupeniu VLK boli zaslané požadované doklady spolu so zápisnicou a stanovená päťdňová lehota na vyjadrenie. Dňa 17.03.2015 bolo doručené vyjadrenie od Lesoochranárskeho zoskupenia VLK, že sa k predmetu konania nebudú vyjadrovať. Od Občianskeho združenia Nádej pre sad Janka Kráľa v stanovenej lehote nebolo doručené správnemu orgánu vyjadrenie.

Účastníci konania a zúčastnené osoby boli na mieste oboznámení s podkladmi rozhodnutia pred jeho vydaním a mali možnosť vyjadriť sa k ním, i k spôsobu ich zisťovania, prípadne navrhnúť ich doplnenie podľa ustanovení § 33 ods. 2 zákona č. 71/1967 Zb. o správnom konaní v znení neskorších predpisov.

Voči súhlasu s výrubom predmetných drevín nepodal zásadné námietky nikto z účastníkov tohto konania.

Na základe vyššie uvedeného orgán ochrany prírody dospel k záveru, že žiadosť na výrub 3 ks drevín: 2 ks smrek obyčajný a hruška obyčajná nie je opodstatnený. Žiadosť o výrub 28 ks drevín, druh: 9 ks smrek obyčajný, 17 ks topoľ osikový, 1 ks brest hrabolistý a 1 ks smrek obyčajný je opodstatnená. V prvej časti výroku rozhodnutia rozhodol preto o nepovolení výrubu a v druhej časti výroku rozhodnutia rozhodol o povolení výrubu podľa § 47 ods. 3 citovaného zákona o ochrane prírody. Zároveň žiadateľovi podľa ustanovení § 48 ods. 1 zákona o ochrane prírody uložil povinnosť vykonať náhradnú výsadbu a následnú starostlivosť o vysadené dreviny, ako aj podmienky vykonania činnosti podľa § 82 ods. 12 zákona o ochrane prírody.

**P o u č e n i e**

Proti tomuto rozhodnutiu možno podať odvolanie, podľa § 53 a nasl. zákona č. 71/1967 Zb. o správnom konaní v znení neskorších predpisov v lehote 15 dní odo dňa jeho doručenia, na Mesto Bardejov.

Toto rozhodnutie možno preskúmať súdom až po vyčerpaní riadnych opravných prostriedkov.

 MUDr. Boris Hanuščak

 primátor mesta

Rozhodnutie sa doručuje

* **Východoslovenská vodárenská spoločnosť, a.s., Závod – Duklianska 3, 085 64 Bardejov**
* **Východoslovenská vodárenská spoločnosť, a.s., Komenského 50, 042 48 Košice**
* **Lesoochranárske zoskupenie VLK, 082 13 Tulčík 310**
* **Občianske združenie Nádej pre Sad Janka Kráľa, Godrova 3/b, 811 06 Bratislava**

Na vedomie:

- SIŽP - inšpektorát ochrany prírody, Rumanova 14, 040 01 Košice

- Okresný úrad v Bardejove, Odbor starostlivosti o životné prostredie, Dlhý rad 16, 085 01 Bardejov

Vybavuje : Milan Klimek Bankové spojenie : 0456175001/5600

Oddelenie : životné prostredie IČO : 321 842 DIČ : 2020622923

telefón: ( 00421 ) 054 4862 163, fax: ( 00421 ) 054 472 2476, e-mail: milan.klimek@bardejov.sk